b'\n_START_ARTICLE_\nDru\xc5\xbeinsko podjetni\xc5\xa1tvo\n_START_PARAGRAPH_\nDru\xc5\xbeinsko podjetni\xc5\xa1tvo zdru\xc5\xbeuje tako I) dru\xc5\xbeino, ki jo smatramo kot skupino ljudi, v kateri se rodimo, odrastemo, ki skrbi in nas varuje, kot II)podjetje, ki ga prav tako pojmujemo kot skupino ljudi oziroma kolektiv, ki jih povezuje interes do dela, s katerim si zaposleni, zagotovijo mo\xc5\xbenost za pre\xc5\xbeivetje oziroma ustrezne \xc5\xbeivljenjske pogoje. Tako iz dveh skupin dobimo samo eno, v kateri se prepletajo poslovni in dru\xc5\xbeinski odnosi. Kot povsod najdemo tudi tu prednosti in slabosti.\n_START_SECTION_\nPredanosti poslu in dru\xc5\xbeini\n_START_PARAGRAPH_\nDru\xc5\xbeinski podjetniki so osebe, ki so pogosto \xc4\x8dustveno navezani na podjetje, posel, saj ga gradijo in se z njim ukvarjajo skozi celotno \xc5\xbeivljenje. Tako tudi naslednje generacije \xc4\x8dutijo potrebo, da bi uspe\xc5\xa1no vodile organizacijo. Ravno zaradi tega so pripravljene vlo\xc5\xbeiti veliko ve\xc4\x8d energije, kot bi jo sicer in imajo druga\xc4\x8de odnos do dela. Tak odnos do dela pa \xc5\xa1irijo tudi na nedru\xc5\xbeinske uslu\xc5\xbebence. Posledi\xc4\x8dno so tudi ti vi\xc5\xa1je motivirani in storilnostno naravnani, kar pa prinese veliko prednost pred podjetji.\n_START_SECTION_\nPosebno znanje\n_START_PARAGRAPH_\nPosebno znanje je lastnost, ki dru\xc5\xbeinsko podjetje lahko lo\xc4\x8di od obi\xc4\x8dajnih. Za primer lahko vzamemo stare skrivnostne recepte, ki se prena\xc5\xa1ajo iz roda v rod in tako ne postanejo ob\xc4\x8de znana. Tak\xc5\xa1no in podobna znanja lahko predstavljajo konkuren\xc4\x8dno prednost.\n_START_SECTION_\nPrilagodljivost v \xc4\x8dasu, delu in denarju\n_START_PARAGRAPH_\nPrilagodljivost dru\xc5\xbeinskih \xc4\x8dlanov se ka\xc5\xbee v delu in \xc4\x8dasu, kajti po navadi so le ti pripravljeni delati toliko \xc4\x8dasa in v tolik\xc5\xa1ni meri, da je delo dokon\xc4\x8dano. Po opravljenem delu obi\xc4\x8dajno sledi pla\xc4\x8dilo, vendar pa se v primeru, da to ni finan\xc4\x8dno optimalno za podjetje, poka\xc5\xbee fleksibilnost v denarju. Dru\xc5\xbeinski \xc4\x8dlani po\xc4\x8dakajo s pla\xc4\x8dilom do primernega trenutka. Ravno zmo\xc5\xbenost prilagajanja pa je pomembno tudi pri premagovanju izzivov, ki jih ponuja tr\xc5\xbei\xc5\xa1\xc4\x8de .\n_START_SECTION_\nRazmi\xc5\xa1ljanje na dolgi rok\n_START_PARAGRAPH_\nDru\xc5\xbeinska podjetja imajo zelo dobro za\xc4\x8drtane oziroma izdelane smernice delovanja, s pomo\xc4\x8djo katerih bodo pri\xc5\xa1li do \xc5\xbeelenega cilja. Ravno to jim pomaga, da ga dose\xc5\xbeejo hitreje in z ve\xc4\x8djo gotovostjo, kajti to\xc4\x8dno vedo, v katero smer morajo usmeriti svoje delovanje .\n_START_SECTION_\nStabilna struktura\n_START_PARAGRAPH_\nV sredini podjetja je ustanovitelj dru\xc5\xbeinskega podjetni\xc5\xa1tva. Obdajajo pa ga po navadi \xc5\xa1tevilni zvesti uslu\xc5\xbebenci, ki so tu zaposleni \xc5\xbee vrsto let. Struktura tak\xc5\xa1nega podjetja je zelo stabilna, kar pomeni, da so odnosi, poslovna etika, sistem poslovanja znotraj podjetja jasna. Po eni starani je to lastnost, ki je lahko prednost, a se morajo vsi zaposleni zavedati, da se lahko stabilna struktura preobrne tudi v pretirano rigidnost, kar pa postavi dodatno oviro pred podjetje .\n_START_SECTION_\nHitro sprejemanje odlo\xc4\x8ditev\n_START_PARAGRAPH_\nNa vrhu dru\xc5\xbeinskega podjetni\xc5\xa1tva je velikokrat en sam \xc4\x8dlovek (ustanovitelj), najve\xc4\x8d dva. Za sprejemanje odlo\xc4\x8ditev je tako potrebno pridobiti soglasje majhnega \xc5\xa1tevila ljudi, kar pomeni, da se za\xc4\x8detni, a klju\xc4\x8dni del, sprejemanj odlo\xc4\x8ditev pospe\xc5\xa1i in se hitreje za\xc4\x8dne ukvarjati z nadaljnjim delom . Hitrost poslovanja je v dana\xc5\xa1njem svetu temeljna lastnost uspe\xc5\xa1nih podjetij.\n_START_SECTION_\nRigidnost (togost)\n_START_PARAGRAPH_\nUstaljeni, stabilni odnosi, struktura, na\xc4\x8din poslovanja lahko s prena\xc5\xa1anjem iz generacije v generacijo postanejo zastareli, manj produktivni. Mlaj\xc5\xa1e generacije pa se sprememb bojijo, kajti ne \xc5\xbeelijo spreminjati sistema, ki je do sedaj uspe\xc5\xa1no deloval. Tako se ujamejo v krog, ki ovira poslovno pot in uspe\xc5\xa1nost .\n_START_SECTION_\nNasledstvo\n_START_PARAGRAPH_\nIzbira naslednika je te\xc5\xbeje v dru\xc5\xbeinskem podjetni\xc5\xa1tvu. Navadno se mora dosedanji direktor odlo\xc4\x8diti med svojimi otroki. Kljub temu, da je do sedaj lahko vedno upo\xc5\xa1teval enakost, se mora v tak\xc5\xa1nih trenutkih odlo\xc4\x8diti in nekomu dati prednost . Pojavijo se lahko rivalstva, ki niso izklju\xc4\x8dno poslovna ampak se pridru\xc5\xbeujejo tudi dru\xc5\xbeinske, \xc4\x8dustvene teme.'